
A Cosi fan tutte problematikája - avagy "kortársunk-e Mozart?"

Dolgozatom témája a Così fan tutte kálváriája, majd elsöprő sikere.
Hipotézisem: A mű hosszú sikertelenségének kulcsa a meg nem értése, újkeletű népszerűségét pedig a világban előállt, a megértést segítő változások tették lehetővé.
Először azokat a tényezőket tekintem át, amik gátolhatták a befogadását. Itt foglalkozom az opera keltette érzelmi hatással, a szövegkönyv amoralitásával, a Così fan tutte több rétegűségével - melyek megértése feltételezi egymást -, a zene nyelvére való átültethetőségének problémájával és a művészet ösztönös tudásával.
A 19. és a 20. századi zenetudósok tanulmányait elemezve azt három féle reakciót vizsgálom meg, amit a Così fan tutte keletkezése óta kiváltott, csoportosítva őket a műhöz való szemléletük szerint.
Ezt követően a mű adekvát megértéséhez vezető egyéni utat (Fodor Géza), s annak eredményét mutatom be, Spiró György szavaival idézve meg az ehhez szükséges hozzáállást.
A mű megértését előidéző két tényezőt is megvizsgálom:
Egyrészt a tudomány fejlődését a lélektan terén, másrészt a Mozart korabeli arisztokrácia és a jelenkor fejlett jóléti társadalmai közötti hasonlóságokat.
Ez ad a műnek igazi aktualitást, amitől úgy érezhetjük, Mozart kortársunk.



